[{"text_idx": "#000000", "text": "Zabaldu kulturaren leiho guztiak eta euskaraz sharetu"}, {"text_idx": "#000003", "text": "Hamabi gutun idatzi dizkiote elkarri otsailetik uztailera, batak euskaraz eta besteak Scots hizkuntzan, hartzaileak ulertu ahal izateko bakoitzaren hizkuntzara itzuli direnak."}, {"text_idx": "#000004", "text": "Iban Zaldua euskal idazleak eta James Robertson idazle eskoziarrak \u2018Chejov vs Shakespeare\u2019 izeneko ekimenean hartu dute parte aurten, Etxepare Euskal Institutuak sustatu duen Scotland Goes Basque ekimenaren baitan. Hainbat gutun bidali dizkiote elkarri, eta proiektu horren emaitza liburu batean bildu dute. Lana paper formatuan argitaratzeaz gain, hemen ere eskura daiteke."}, {"text_idx": "#000006", "text": "Iban Zalduak eta James Robertsonek hamabi gutun idatzi dizkiote elkarri otsailetik uztailera, batak euskaraz eta besteak Scots hizkuntzan, hartzaileak ulertu ahal izateko bakoitzaren hizkuntzara itzuli direnak. Haietan Europa, identitatea, hizkuntza eta literatura izan dituzte hizpide, eta elkarrizketa horren emaitza Edinburgh International Book Festival jaialdian eman zen aditzera abuztuan, bi idazleak bildu zituen ekimenean. Egitasmoak itzulerako bidea egin zuen Euskal Herrira udazkenean, Donostiako Literaktum jaialdian ere elkartu baitziren bi idazleak, bizipenari buruz hitz egiteko."}, {"text_idx": "#000007", "text": "Orain, ostera, gutun bidezko elkarrizketa hori liburu batean jaso du Erein argitaletxeak, Etxepare Euskal Institutuaren laguntzaz. Lau hizkuntzatan irakur daiteke: euskaraz, scots-eraz, gazteleraz eta ingelesez."}]